Päären Raudvee

Päären Raudvee (ka Pärn Raudvee, 11. detsembrini 1937 Bernhard Rosenvald) (28. mai 1906 Lehtse vald – 17. juuni 1964 Tallinn) oli eesti teatrikunstnik ja näitleja. 

Ta lõpetas 1924. aastal Viru Maakonna Poeglaste Gümnaasiumi, 1927. aastal Riigi Kunsttööstuskooli ja 1930. aastal Draamastuudio teatrikooli. Ta töötas 1928–1949 Eesti Draamateatris ja hiljem Eesti NSV Teatriühingu tööstuskombinaadis.Päären Raudvee. Eesti Entsüklopeedia.

Aastal 1936 täiendas ta end nukuteatri alal Tšehhis. Aastal 1936 rajas koos Leo Kalmetiga Draamateatri nukuteatri. Aastal 1937 õppis stipendiaadina Saksamaal ja Rootsis.

Päären Raudvee oli 7. veebruaril 1932 Draamastuudio Teatris esietendunud "Vargamäe" (Andres Särevi dramatiseering, "Tõe ja õiguse" esmalavastus) kunstnik. Lavastas selle Kaarli Aluoja.

 Isiklikku 
Päären Raudvee oli 1930–1939 abielus kursuseõe Salme Reegiga.

 Viited 

Kategooria:Eesti Draamateatri näitlejad
Kategooria:Eesti teatrikunstnikud
Kategooria:Metsakalmistule maetud
Kategooria:Sündinud 1906
Kategooria:Surnud 1964